open-index/open-wikipedia-markdown huggingface dataset:
Seules les bêtes (filma)

***Seules les bêtes*** (euskaraz *Piztiak bakarrik*), 2019ko Dominik Moll frantziarrak zuzendutako thriller film bat da. Colin Niel idazlearen *Seules les bêtes* (2007) eleberrian oinarritua dago. Denis Ménochet, Laure Calamy eta Valeria Bruni Tedeschi aktoreek antzeztu zuten.

## Argumentua 
Frantzia, Lozère, isolatutako baserri giroko herri batean emakume bat desagertu da. Elur ekaitz baten ondoren, bete autoa errepide baten bazterrean topatu izan da. Gendarmeek ikerketa nondik hasi ez dakiten bitartean bost pertsonek desagerpenarekin zerikusia dutela dirudi. Pertsona hauetako bakoitzak bere sekretua dute.

## Aktoreak 
* Laure Calamy: Alice Farange, Michelen emaztea
* Valeria Bruni Tedeschi: Evelyne Ducat
* Damien Bonnard: Joseph Bonnefille, nekazari bakartia
* Bastien Bouillon: Cédric Vigier, gendarmea
* Guy Roger N'drin: Armand
* Nadia Tereszkiewicz: Marion
* Marie Victorie Amie: Monique
* Fred Ulysse: Alicen aita
* Colin Niel: Kooperatibako saltzailea

## Kanpo estekak 
* IMDBko fitxa irakurgai
Orain borrokarenean

**Orain Borrokarenean** albuma Imanol Larzabalek 1973an Parisko *Le Chant du Monde* diskoetxearen eskutik grabatu zuen diskoa da. Paco Ibáñezek eta François Rabbathek lagundu zuten, batek gitarran eta besteak kontrabaxuan.Diskoko abestien hitzak Mikel Azurmendiren, Bertolt Brechten , Jose Mari Txato Agirre eta Teslesforo Monzonenak izan ziren.

Batzuentzat disko hau izan zen Imanolek argitaratu zituen onena, ia bi dozena diskoen artean. 

1973an Parisa joan zen bizitzera Imanol, eta artista, idazle eta intelektual ugarirekin topo egin zuen. Besteak beste, Georges Brassens, Leo Ferré, Juliette Gréco, Georges Moustaki eta Mikis Theodorakis ezagutu zituen. Halaber, katalan abeslari baten kabaretean lan egin zuen, eta han ezagutu zituen Elisa Serna, Lluís Llach, Teresa Rebull, Jean Paul Bernier okzitaniarra... Ordurako erabakita zeukan kantagintzari heltzea. 

Urte haietako une gogoangarrienetako bat Espainiako Estatuko presoen alde Parisko Kirol Jauregian egindako Seis Horas por España jaialdia izan zen, Paco Ibañez, Alan Stivell, Mikis Teodorakis eta Georges Moustakirekin partekatu baitzuen agertokia Imanolek.
[thumb|[Imanol Larzabal, doinuen egile eta abeslaria]]

## Kantuen zerrenda 
# Introduction I
# Ni enaiz poeta (Hitzak: Mikel Azurmendi-Musika: Imanol)
# Euskadin Castillan bezela (Hitzak: Mikel Azurmendi-Musika: Imanol)
# Maiatzeko lehena zen gogoratzen gera (Hitzak: Mikel Azurmendi-Musika: Imanol)
# Hil zinetenei (Hitzak: Mikel Arregi-Musika: Imanol)
# Txabi Etxebarrieta (Hitzak: Telesforo Monzon-Musika: Imanol)
# Introduction II
# Euskadin represioa (Hitzak: Txato Agirre-Musika: Imanol)
# Denok ala inorrez (Hitzak: Bertolt Brecht-Musika: Imanol)
# George Jackson (Hitzak: Mikel Azurmendi-Musika: Imanol)
# Irakaslerik onena: bizitza (Hitzak: Mikel Azurmendi-Musika: Imanol)

## Erreferentziak 
## Ikus gainera 
* Euskadin, Castillan bezala
* Lau haizetara
* Maitia, nun zira
* Mendian gora haritza
* Oroitzen
* Sentimentuen hauspoz
* Lau haizetara
* Baionatik Bilbora
* Haur kanta II-III

## Kanpo estekak 
* «Euskal Poesiaren ataria - ORAIN BORROKARENEAN - Mikel Azurmendi»&#x20;*basquepoetry.eus*
* «Orain borrokarenean» *Imanol, Le Chant du Monde, 1973, www.badok.eus*
* «Disc ORAIN BORROKARENEAN - Imanol»&#x20;*CANCIONEROS.COM/LYRICS*&#x20;
* &#x20;*ORAIN BORROKARENEAN.* &#x20;1973-11-20 Deezer
Liu Shaoqi

**Liu Shaoqi** (Ningxiang, Hunan, 1898ko azaroaren 24a - Kaifeng, Henan, 1969ko azaroaren 12a) txinatar iraultzake eta politikaria izan zen. Txinako Herri Errepublikako bigarren presidentea izan zen 1959tik 1968ra.

Moskun ikasi zuen eta 1921ean Txinako Alderdi Komunistara batu zen. 1927an Batzorde Zentraleko kide hautatu zuten. Herriaren Kongresu Nazionaleko Batzordeko presidentea (1954 - 1959), Txinako Alderdi Komunistako lehen presidenteordea (1956 - 1966) eta errepublikako presidentea (1959 - 1968) izan zen.

1966tik Mao Zedongek kritikatu eta purgatu zuen. Txinako Iraultza Kulturalean espetxeratu zuten, eta 1980an birgaitu zuten.
Unai Vélez

**Unai Vélez Galván** (Bilbo, Bizkaia, 2002ko otsailaren 20a) Euskal Herriko futbolaria da.

## Biografia 
Erdilari moduan aritzen da. Athleticeko harrobian hezia haurretatik, Baskonian nabarmendu zen, baina Bilbao Athleticen ez zuen aukera handirik izan. Sei hilabete egon zen lagatua Barakaldon eta beste sei hilabete Tudelanon. egon onddoren bere kontratua bukatu zuen talde zurigorriarekin. 2024ko udan Gernikak fitxatu zuen Bigarren Federazioan jokatzeko.

## Kirol Ibilbidea 
*2025eko ekainaren 5ean eguneratua. Datu ofizialak.*

## Erreferentziak 
## Kanpo estekak 
* Fitxa - www.athletic-club.eus
Meenakshi Amman tenplua

**Meenakshi** **Amman** tenplu hinduista Vaigai ibaiaren hegoaldeko ertzean dago, Madurai hirian, Tamil Nadu estatuan, Indian. Parvati jainkosari (Meenakshi haren avatar bati deitzen zaio) eta haren senar Shivari dedikatua dago gurtza. Nahiz eta lehenagoko eraikuntzen gainean eraiki, tenpluaren egungo egitura 1623-1655 aldikoa da. 3.000 estatua baino gehiago ditu eta bere gopuram garai eta koloreztatuak nabarmentzen dira bertan. 

## Iruditegia 

Fitxategi:Elephant_sculpture_in_Madurai_Meenakshi_Amman_Temple.jpg|Zutabeetan eskulturak.
Fitxategi:Camouflaged_-_Flickr_-_VinothChandar.jpg|Gopuram bateko irudi koloreztatuak.
Fitxategi:Madurai-0708.jpg|Tenpluko putzuetako bat eta bi gopuram.
Fitxategi:Thousand_pillar_hall_meenakshi_temple_madurai_tamilnadu_-_panoramio.jpg|Tenpluko galerietako bat.

## Erreferentziak 
## Kanpo estekak
Igil

***Igil-a*** (Tuveraz: игил) Tuva herrian sortutako hari igurtzizko instrumentua da. Bere bi sokak arku bat erabiliz jotzen dira. Instrumentuari "ikili" deitzen zaio Mongoliako mendebaldean.

## Deskribapena 
Giderra eta erresonantzia-kaxa pinu edo alertze zati solido bakarretik egin ohi dira. Erresonantzia-kaxaren goiko aldea larruz edo egurrezko plaka mehe batekin estali daiteke. Hariak eta arkuak zaldi-buztaneko zurdaz egin izan dira tradizionalki, baina tresna modernoek nylonezko hariak erabiltzen dituzte. Mongoliar *morin khuur*-en antzera, giltzak zaldi-burua ageri ohi du bere giderraren gainean zizelkatua afinazio-larakoen gainean; hori dela eta, bi instrumentuei, oro har, "zaldi buruko biolinak" esaten zaie.

## Jotzeko era 
Igilia jotzeko, ia tente jartzen da, instrumentuaren erresonantzia-kaxa jotzailearen altzoan edo bere botaren goiko aldean duela. Erabilitako teknikan hariak azazkalak edo behatzen gorringoekin ukitzea da, baina lepoaren kontra zapaldu gabe. Igilak ez du trasterik. Arkuari eskuaren azpitik eusten zaio.

Antzina, igilak musika-genero bat zeukan eskainia, harekin bakarrik egiten ziren konposizioen errepertorio batekin. Tuvako komunismoaren garaian hura modernizatzeko ahaleginak egin ziren. Saiakera horiek instrumentua mendebaldera txertatzera bideratu ziren, Europako biolontxeloaren antza gehiago izan zedin. Hala ere, gaur egun Tuvar musikari gehienek erabiltzen dituzten instrumentuak eta jotzeko estiloak hasieran igilerako erabilitakoak dira.

Igil-jotzaile ospetsuak dira Ak-ool Kara-sal, Kaigal-ool Khovalyg eta Evgenii Saryglar.

## Kanpo estekak 
* Igil Demo, herri-ipuina, argazkiak eta testua.
* http://www.myspace.com/treforgoronwy Igil-a mendebaldeko musika garaikidean.
Unai Gómez

**Unai Gómez Etxebarria** (Bermeo, Bizkaia, 2003ko maiatzaren 25a) Euskal Herritako futbolaria da Athleticen jokatzen duena. 

## Ibilbidea 
### Hasierak 
Bermeoko La Tala auzoan hazia, Bermeo KEn hasi zuen bere heziketa, benjamin adinean, Eleizalde Ikastolako bere kidea zen Mikel Jauregizarrekin batera. 2014an Athletic Clubeko beheko mailetara jauzi egin zuen, baina 2016an baztertu egin zuten bere altuera baxuagatik. Unaik bere kirol ibilbidea Danok Batean jarraitzea erabaki zuen Joseba Núñezen aginduetara. Bi urte geroago, 2018an, Lehen Mailako klub bateko harrobi batean sartzeko aukera izan zuen, baina Josebak eta bere gurasoek Danok Bat taldean jarraitzeko animatu zuten, eta, errendimendu ona emanez, Athleticera itzultzeko aukera izan zuen. Azkenean, hala izan zen, eta 2019an Lezamara itzuli zen gazte zuri-gorrian jokatzeko, eta Joseba Núñez izan zuen berriro entrenatzaile. Gazte mailan bi denboraldi bakarrik egin ondoren, 2021-22 denboraldian Baskonia taldera igo zen, Athleticen bigarren taldera. Urtebete geroago Lehen Federazioko Bilbao Athletic sustatu zuen. Denboraldi horretan behin baino gehiagotan deitu zuen Ernesto Valverdek, lehen taldearekin debutatu gabe.

### Athletic Club 
2023ko udan, Ernesto Valverdek Athletic Clubekin denboraldiaurrea egiteko aukeratuetako bat izan zen, bertan jokalari garrantzitsuenetako bat izan baitzen. Gainera, titular gisa jokatu zuen lehen lagunarteko norgehiagokan gol bat sartu zuen Celtic FC taldearen aurka. Abuztuaren 12an egin zuen debuta San Mamesen, Lehen Mailan, Real Madrilen aurkako porrotean (0-2). Abuztuaren 27an sartu zuen bere lehen gola profesionalean, Real Betisen aurkako garaipena ziurtatzeko (4-2). Urriaren 20an kontratua berritu zuen Athletic Clubekin 2028ko ekainera arte. Abenduaren 20an sartu zuen garaipenaren gola, 94. minutuan, buruz errematatu baitzuen UD Las Palmasen aurka (1-0). 80. minutuan,  Ruiz de Galarreta ordezkatu zuen eta luzapenean paper garrantzitsua izan zuen.

2024ko Abenduaren 15ean sartu zuen 24-25. denboraldiko lehen gola, Deportivo Alavesen aurka etxetik kanpo lortutako berdinketa batean (1-1). Urtarrilaren 4an bosgarren penaltia sartu zuen Errege Kopako final-hamaseirenetako txandan UD Logroñesen aurka. Urtarrilaren 22an 1-1eko partziala lortu zuen UEFA Europa League-n, Besiktas taldearen aurka (4-1).

## Selekzioarekin 
2024ko martxoaren 15ean Santi Denia 21 urtez azpiko hautatzaileak deitu zuen 21 urtez azpiko Eurokoparako sailkatzeko bi partida jokatzeko, Eslovakia eta Belgikaren aurka. Martxoaren 21ean egin zuen debuta Eslovakiaren aurkako lagunarteko partida batean (0-2).

## Estadistikak 
*2025eko ekainaren 29an eguneratua. Datu ofizialak.*

## Tituluak 
### Titulu nazionalak 
## Erreferentziak 
## Kanpo estekak 
* Fitxa - www.athletic-club.eus
Española (Galapagoak)

**Española** uhartea (**Hood** uhartea ere esaten zaio) Galapagoetako artxipelagoko uharterik hegoaldekoena da. Espainiaren omenez bataiatua, uharterik hegoaldekoena Hood izenez ere ezaguna izan  da da, noble ingeles baten omenez. 60 km ² -ko azalera du eta 206 metroko altitude maximoa. 

## Natura eta orografia 
Galapagoetako fauna endemikoaren proportzio handia du. Albatrosak habia egiten du, eta animalia hauek ere baditu: Galapagoetako belatza, itsas dortokak, Nazcako zangak, itsas iguanak, marrazoak, itsas otsoak, buztan bikoiztuko antxetak, Galapagoetako usoak, dortoka erraldoiak eta zanga oin-urdinak.

Itsasertzeko puntu batean laba bolkanikoak egindako pitzadura batek ur geiser natural bat sortu du, non ura metro batzuk igotzen den olatuek itsaslabarraren paretaren kontra jotzen dutenean.

thumb|Española uharteko ur-geiser naturala.|erdian|330x330px

## Kanpo estekak
Incilius aurarius

***Incilius aurarius*** *Incilius* generoko animalia da. Anfibioen barruko Bufonidae familian sailkatuta dago, Anura ordenan.

## Habitat 
Guatemalako ipar-mendebaldean, Huehuetenango departamenduan, eta Mexikoko hegoaldean, Chiapas inguruan aurki daiteke, hango baso hodeitsuetan.

## Erreferentziak 
## Ikus, gainera 
* Bufonidae

## Kanpo estekak
Martín de la Haya

thumb|Rodrigo eta Martin de la Haya anaiek egindako Burgosko katedraleko erretaula nagusia.
**Martín de la Haya** eskultore eta erkitekto espainiarra izan zen. Haren bizitzari buruz informazio gutxi dago: bere aktibitatea ezaguna egin zen Burgos hirian, XVI. mendeko bigarren erdialdean. Burgosko katedralean haren lan garrantzitsuak daude.

## Obra 
Rodrigo de la Haya eskultorearen anaia zen, eta Burgosko katedraleko erretaula nagusian (1563-1577) kolaboratu zuen; anaia hil ondoren amaitu zuen. Katedral honetako Natibitateko kaperan harlandua eta erretaula egin zituen (1580), azken hau Domingo Berrizkoa eskultorearekin elkarlanean. Halaber, badakigu Lermako katedralean eta Santo Domingo de la Calzadako katedralean aritu zela.

## Erreferentziak 
## Kanpo estekak
Iskander Mirza

**Iskander Ali Mirza** (Murshidabad, 1899ko azaroaren 13a - Londres, 1969ko azaroaren 13a) pakistandar militar, funtzionario  eta politikaria izan zen. Pakistango lehendabiziko presidentea izan zen 1956tik 1958ra.

Bombayko Unibertsitatean eta Sandhursteko Ikastetxe Militarrean hezi zen, eta Indiako Britainiar Armadan denboraldi labur bat eman ondoren, funtzionarioetan sartu zen.

1947an Pakistaren independentzia gertatu zenean, Defentsa Idazkari izendatu zuten. Pakistanen ahaleginak gainbegiratu zituen 1947ko India-Pakistan Gerran eta Balutxistanen porrot egindako sezesioa 1948an. 1952an Ekialdeko Bengala probintziako gobernadore izendatu zuten eta 1955ean Barne ministro.

1955ean Malik Ghulam ordezkatu zuen Pakistango gobernadore orokor karguan eta 1956an Pakistango lehenbiziko presidente bihurtu zen konstituzio errepublikar berria onartu ondoren. Konstituzioaren aurka esku hartu zuen gobernuan, eta lau lehen ministro kargutik kendu zituen bi urtean. 1958an lege martziala ezarri zuen Ayub Khanen laguntzarekin eta handik gutxira Khani aurre egin eta kargutik kendu zuten.
Oidrito

**Oidrito** antzinako akitaniarren artean gurtza jaso zuen jainko bat da. Hura aipatzen duen dokumentu bakarra topatu da: Vignec-eko elizaren horman sartua dagoen inskripzioa, Georges Fabrek 2004ean ezagutarazi zuena.

## Idazkuna 
Eduardo Orduña Aznarrek honela dio bere blogean:Kanpoko horman sartua, elizaren ipar-mendebaldeko izkinan (ez Saint-Jaquesko Chapelletik, G. Fabreren argitalpenean esaten den bezala). Tximistorratz baten kableak kaltea egin dio harriaren gainazalari eta, batez ere, estetikari.erdian|thumb|"Oidrito" jainkoari eskainitako epigrafea, Vignec herriko elizan.

### **Irakurketa** 
OIDRITO

DEO-PAGAN

INEOVATES

ET HAREXVA

TES VSLM

### **Testua laburdurak interpretatuz:** 
OIDRITO / DEO PAGAN- / I NEOVATES / ET HAREXVA- / TES V(otum) S(oluerunt) L(ibentes) M(erito)

### **Balizko itzulpena** 
Oidrito jainkoari (edo jainkoarentzat) (eskaini dute aldare edo estatua hau) Neovates eta Harexuates paganoek borondatez eta zuzenki bere zina bete diote.

### Azalpen batzuk 
Neovates eta Herexuates bi herriren jentilizioak dira, pagi bietan biziko zirenak. Pagus bat herri antzezko bat zen erromatar garaian, unitate administratibo txikiena, eta hiri bateko lurraldean kokatzen zena. Beraz, bi herri horietako jendeak Oidrito jainkoa gurtzen zuten.

## Erreferentziak 
## Kanpo estekak
BrasilSat A1

**BrasilSat A1**, Brasil bidalitako lehen satelite artifiziala izan zen. Komunikazio satelitea izan zen herrialdek premia handia zuen eta. Frantziar Guayanatik bidalia izan zen Arabsat satelitearekin batera, 1985ean.

## Erreferentziak 
## Kanpo estekak
Arthur Darvill

**Thomas Arthur Darvill** (Birmingham, 1982ko ekainaren 17a - ) Ingalaterrako aktore bat da, *Doctor Who* telesailean Rory Williams pertsonaiaren rola betetzeagatik ezagutzen dena. Antzerki musikaletan lan asko egindakoa da, hala aktore lanetan nola antzezlanetarako musika konposatzen.

## Biografia 
### Antzerki hastapenak 
Arthur Darvill Birminghamen jaio zen. Haren ama Ellie antzerkiko aktorea da eta Arthurrek maskara eta panpin artean pasa zuen haurtzeroa. Nigel aita musikaria da, Hammond organoa jotzen du.

10 urte zituela "Stage2 Youth Theatre Company" taldeko kidea izan zen, Tom Darvill izen artistikoaz aritu zen 2000 artean. 2001ean Fuego's Men talde propioa sortu zuen 19 urte zituela. Profesionalki Edmund Whiteren *Terre Haute* antzezlanean egin zuen debuta Edinburgh Festival Fringe jaialdian. 2007an Rob-en papera egin zuen *Stacy* monologoan eta The Times egunkariak "limurtzailea" gisa deskribatu zuen. Urte berean *Swimming with Sharks* antzezlanean hartu zuen parte Christian Slater, Helen Baxendale eta Matt Smithekin batera eta London Newcomer Award Sarietan izendapena jaso zuen Darvillek.

### Doctor Who 
2008an egin zuen debuta telebistan *He Kills Coppers* eta 2010an *Doctor Who* telesailean Rory Williams izateko aukeratu zuten, 11. doktorea Matt Smith zela. 5. denboraldian ohiko aktorea izan zen, Amy Pond-en (Karen Gillan) mutil lagun urduria zen. 6. denboraldian protagonista bihurtu zen. 2012 artean izan zen bertan. 2012an *Pond Life* miniseriean ere protagonista izan zen paper berean, bost atal izan zituen miniserie honek.

### Ondorengo lanak 
Doctor Who amaitu ondoren hainbat telesailetan aritu izan da, aipagarrienak *Broadchurch*, Paul Coates erreberendoa izanik, eta *Legends of Tomorrow*, Rip Hunter-ren rola betez, honetan ere denboran bidaiatzen zuen. Zinemari dagokionez laburmetraiak egin ditu batez ere.

### Antzerkia 
Antzerkia egiteari ez dio utzi eta musikalak egin izan ditu urtero. The Globe antzokian errepresentaturiko *The Frontline* (2008) eta *The Lightning Child* (2013) antzezlanetarako musika konposatu, eta bigarren honengatik Judge's Discretionary Award saria jaso zuen. 2018an *Paperlands* musikalen elkartea sortu zuen.

## Filmografia 
[260px|thumb|[Karen Gillan eta Arthur Darvill *Doctor Who* telesaileko bikotea.]]
### Zinema 
### Telebista
### Antzerkia
### Bideojokoak
## Erreferentziak 
## Kanpo estekak 
* Aktorearen IMDBko fitxa irakurgai
Gadulka

**Gadulka** () Bulgariako hari igurtzizko instrumentu tradizionala da. Beste grafiak "gudulka" eta "g'dulka" dira. Bere izena "zarata edo burrunba egitea" esan nahi duen erro batetik dator. Gadulka Bulgariako talde instrumental tradizionalen zati garrantzitsu bat da, normalean dantzarako musika egiteko jotzen dena. 

Gadulkak hiru (batzuetan lau) hari nagusi izan ohi ditu eta behean hamasei erresonantzia sinpatikoko hari arte. Interpretatzailearen hatzek melodiaren hari nagusiak soilik ukitzen dituzte eta hariak ez dira inoiz trasteraino estutzen. Gadulka posizio bertikalean eusten da, eta arkua perpendikularrean dago, beheko helduleku batekin.

Dobrudja eskualdean bada instrumentuaren aldaera txikiago bat, hari sinpatikorik ez duena.

Gadulka errusiar gudokarekin erlazionatuta dago. Gadulkaren beste arbaso posible bat **lira** izan daiteke, IX. mendeko bizantziar arku-instrumentua eta Europako arku-instrumentu gehienen aurrekoa. Antzeko arku-tresnen ondorengoen erabilera eta lira Mediterraneo eremuko eta Balkanetako herri tradizioetan gaur egunera arte gorde dira, adibidez, Kretako lira eta Dodekanesoa, Grezian; Kalabriako lira; Italia eta Armudî kemençe-a Istanbulen, Turkian.

## Erreferentziak 
## Kanpo estekak 
* https://web.archive.org/web/20040712142500/http://colanmc.siu.edu/lilia/gadulka.html
* Soinu-lagina
Emagin elkartea

thumb|Emagin elkartea: formazioa eta ikerketa feminista
**Emagin elkartea**, pentsamendu kritiko feminista sustatzen duen elkartea da. 2003 urtean sortu zen, kapitalismoa, inperialismoa eta heteropatriarkatua errotik aldatzeko premiatik abiatuta. Hasieratik, ikerketa eta dokumentazio zentro feminista izateko sortu bazuten ere, bidean esperientzia berriak metatzen joan ziren eta gaur egun ezagutza feminista kolektiboki bultzatu nahi duen bitartekoa ere bada. 

Hori horrela, teoria feministak eta hausnarketarako gune eta uneak saretu eta aliantzak sortzeko elkartea izan nahi du, ezagutza feminista herrigintzaren mesedera jarriaz, teoria eta praktikaren arteko amildegia murrizteko.

## Lan eremuak 
Gizarte heteropatriarkalaren eraldaketa helburu, prozedura feministak erabiltzen ditu oinarrizko lan esparru hauetan:
* Formazioa
* Ikerketa
* Ekoizpena
* Dokumentazioa.

### Formazioa 
Herri feminista bat eraikitzeko eraldaketa pertsonalak eta kolektiboak bultzatzeko formazioa eskaintzen dute. Emakume talde, talde feminista, herri mugimendu eta erakunde publiko zein elkarte pribatuetan ikastaroak, tailerrak, lan saioak eta aholkularitzak ematen dituzte. Hauek dira eskaintzen dituzten gaiak:

Genero botere harremanak; arrazakeriaren aurkako kontzientzia; ahalduntze feminista; elkar zainduz, zaintza eskubide kolektiborantz; maskulinitateak feminismotik; genealogia feministak; autodefentsa feminista; genero rolak festetan; ekonomia feministaren oinarriak; politika feministak.

### Ikerketa eta esku-hartze komunitarioa 
Ikerketak garatzen dituzte metodologia feministetan eta parte-hartzaileetan oinarrituz. Era berean, horiei lotutako esku-hartzeak egiten dituzte ikerketek tokiko eragina izateko eta errealitatea aldatzeko. Ezagutza feminista sustatzeaz gain, aholkularitza, interbentzio iraunkor eta aldizkakoak eta intzidentzia politikoa helburu duten ikerketa lanak ere egiten dituzte. Hauek dira ikerketa ildoak:

Prozedura eta metodologia feministak; genealogia feministak; analisia eta eraldaketa feminista; indarkeria matxisten prebentzioa; bizitza duinak erdigunean.

### Ekoizpena eta hedapena 
Aipatutako ildo eta gaien inguruan sortutako materialak (azterketak, hausnarketak, narrazioak, gidak, protokoloak...) denen eskura dituzte jarrita webgunean.

### Dokumentazioa eta artxiboa 
Artxibo feministan izaera askotariko dokumentuak jaso dituzte, hala nola, argitalpenak, argitaratu gabe dauden dokumentuak, paperezko argitalpenak, ikus-entzunezkoak… Bereziki, azken urteotan, Euskal Herriko Mugimendu feministaren dokumentazio jaso dute eta argitaratu gabe dauden txosten, pegatina, eskuorri, kartel eta abar gorde dituzte Emagineko bulegoan. Elkarte gisa dokumentazio baliagarri hori ondo mantentzeko mugak kontuan hartuta, Nafarroako Artxibo Garaikidearekin hitzarmena sinatu eta funts fondo guztia bertara eraman dute. Han daude original guztiak, eta dokumentazio gehiena digitalizatuta.

## Erreferentziak 
## Kanpo estekak 
* Emagin elkartearen webgunea
Leguncia de Echebarria

**Leguncia de Echebarria** edo ***domna Leguncia Esceberriensis*** (XI.mendea) Durangoko (*Turanko*) Kondesa.

## Biografia 
Hainbat seme-alaba izan zituela uste da, haien artean, Juliana Núñez, Arabako Kondesa eta Lope Velaren, Aiarako jaunaren, lehenengo emaztea eta Leguncia Muñoz de Orsares, 1987an Donemiliaga Kukula-ko monastegiari hainbat ondasun eman zizkiona.

### Ondasun kristauen sustatzailea 
Elorrioko San Agustin Etxebarria elizari buruzko lehen aipamena 1053ko otsailaren 1ekoa da (1091 urtea zen) orduan Monasterio Berria deitua. Urte hartan, Munio Santxiz ezkontidearekin batera San Agustin Etxebarria monasterio berria sortu baitzuten, ziurrenik lehenagoko eliza edo monasterio baten gainean eraikita.  Elizaren helburua mojeak edo mojen etxea izatea zen, fededunei ostatu emateko helburua ere bazuen. Hainbat lur eta eskubide ematen zizkioten elizari, eta argi utzi ere eraikin hori ez zela haien seme-alaba edo oinordekoentzat izango:*et non habeant ibi partem nostros filios et filias neque nostra generatio*. Elizaren sorreraren aktak garrantzia berezia du Bizkaiko historian zein euskararen historian. Akta originala galdu bazen ere, XVI. mendeko kopia bat geratzen da, sute handi batetik biziraun zuen dokumentu bakanetakoa izan zena. Erreferentzia hori, Durangaldeko egitura politikoaren lehenengo erreferentzia ere bada.

### Hilobia 
Elizaren San Martin eta Santa Marina kaperan bi sarkofago daude, eta, tradizioak dioenez, tenpluko fundatzaileen gorpu momifikatuak gordetzen zituzten, hau da, Munio Santxiz konde durangarrarena eta haren emazte Leguntzia andrearena.1988an Kondesak burua galdu zuen, garai horretan erakunde publikoek ez zioten bestelako garrantziarik ematen ondarearen babesari eta hainbat profanazio eta lapurreta jazo ziren. Gertaeraren ondorioz, gorpuzkiak Bilboko Arkeologia Museora eraman zituzten. Garbiketa eta kontserbazio lanak medio, 2000. urteko ekainaren 8an gorpuzkiak sarkofagora bueltatu zituzten.

## Erreferentziak 
## Kanpo estekak
2021eko Kaliforniako gobernadore kargugabetze hauteskundeak

'**2021eko Kaliforniako gobernadore kargugabetze hauteskundeak** 2021eko abuztuan hasi eta 2021eko irailaren 14an amaitu ziren, Kaliforniako boto-emaileek Gavin Newsom jarduneko gobernadore demokrata karguan mantentzea erabaki zutenean, 2019ko urtarriletik 2023ko urtarrilera bitarteko agintaldirako aukeratua.

Kargugabetzeak aurrera egin izan balu, galderaren bigarren zatian boto gehien lortu dituen ordezko hautagaiak hartuko zukeen kargua. Hauteskundeak 2020ko azaroko hauteskunde orokorretan erabilitako formatu berari jarraitu zion: abuztuan, konderriko hauteskunde-bulegoek boto-paper ofizial bat bidali zuten erroldatutako hautesle guztien posta helbidera, eta aukera eman zieten botoa posta bidez emateko hauteskunde egunean edo lehenago. 2020ko otsailean aurkeztu zen kargugabetze eskaera, eta 2020ko ekainetik 2021eko martxora bitartean sinadurak bildu ziren. Sinatzaileen ustez, Newsomen jokabide pertsonala eta COVID-19 pandemiaren kudeaketa okerra izan zen.

Kalifornian hautetsi bat kargugabetzeko boto-emaileek duten gaitasuna ustelkeria murrizteko Aro Aurrerakoian egindako erreforma demokratikoen emaitza da, 1911n bozketa-ekimena eta emakumeen sufragioa ezartzearekin batera indarrean jarritakoa. AEBetako historiako laugarren kargugabetze hauteskundeak izan ziren, eta Estatuko bigarrena 2003. urteko hauteskundeen ondoren, Gray Davis gobernadorearen kargugabetze arrakastatsua ekarri zuena, Arnold Schwarzeneggerrek ordezkatu zuena.

## Kanpo estekak
Pierre Kartner

**Petrus Antonius Laurentius "Pierre" Kartner** (Elst, 1935eko apirilaren 11 &ndash; Breda, 2022ko azaroaren 8a) herbeheretar musikari, egile abeslari eta disko ekoizlea izan zen. *Vader Abraham* (Aita Abraham) izenarekin aritu zen.

Zortzi urterekin hasi zen abesten. Sustatzaile eta ekoizle gisa lan egin zuen Dureco diskoetxean eta Duo X taldea sortu zuen Annie de Reuverrekin. Corry & de Rekels taldeko kide ere izan zen eta milioi bat disko baino gehiago saldu zituzten 1960ko hamarkadan.  Herbehereek 2010ean Eurovision Abesti Lehiaketan aurkeztu zuten abestia idatzi zuen. 

1971n Vader Abraham pertsonaia sortu zuen eta arrakasta handiak lortu zituen harekin. 1977tik 2015era 17 milioi disko saldu zituen Pottokien abestiekin.

## Diskografia 
### Estudioko albumak 
* Een lach en een traan, 1972
* Vader Abraham Show, 1972
* Veel liefs van... Vader Abraham en zijn goede zonen, 1972, with "zijn goede zonen"
* Vader Abraham en zijn goede zonen, 1973, with "zijn goede zonen"
* Samen jong, samen oud, 1974
** Samen jong, samen oud Geven voor Leven, 1974
* Kerst show, 1974
* Mooi Griekenland, 1976
* Bedankt lieve ouders, 1976
* In Smurfenland, 1977, with the Smurfs
** En el país de Los Pitufos, 1977
** Au pays des Schtroumpfs, 1978
** Im Land der Schlümpfe, 1978
** In Smurfland, 1978
* Smurfenbier, 1978, with the Smurfs
** El Padre Abraham y sus Pitufos, 1979
** Smurfing Sing Song, 1979 
** Veo veo, 1980
** Hitparade der Schlümpfe, 1980 
* Kerstfeest, 1979
* Die glücklichen Jahre, 1979
** De beste jaren van zijn leven, 1981
* Jij en ik blijven bestaan, 1981
* De wonderlijke Wuppie wereld, 1981, with the Wuppies
** El Padre Abraham y los Wuppies, 1983
** El maravilloso mundo de los Wuppies, 1983
** Los Wuppies del Padre Abraham, 1983
** Vader Abraham und die Wuppies, 1985 
* Dierenmanieren, 1985
* Vader Abraham zingt over apen en andere mensen, 1987
* Als je wilt weten wie ik ben, 1987
* Vader Abraham 2, 1988
* Waarom huil je nou, 1988
* Together forever (Dutch), 1990, with the Smurfs
** Together forever (English), 1990
** Schlumpfenland Wunderland, 1990
* Die Lieder der Mumins, 1992
* Lach naar de wolken, 1994, as Pierre Kartner

### Bildumak 
* De beste van Vader Abraham, 1976
* De beste van Vader Abraham, 1977
* Bedankt Vader Abraham, 1979 (live)
* 14 Feestsuksessen, 1981
* 15 Jaar Karnaval, 1985
* Vader ziet Abraham, 1985
* 14 Beste, 1987
* De 20 best, 1988
* Het beste van Vader Abraham, 1990
* 15 Successen, 1990
* Op de deksel van de jampot, 1990
* Totaal, 1993
* 25 Jaar: Zijn 36 grootste successen, 1995
* 30 jaar Vader Abraham, 2000
* Gefeliciteerd Vader Abraham! – 80 jaar, 2015

## Kanpo estekak
Pimelodus

***Pimelodus*** *Siluriformes* ordeneko genero animalia da. Arrainen barruko *Pimelodidae* familian sailkatzen da. Erdialdeko Amerikan eta Hego Amerikan topatu dira.

## Ezaugarriak 
Pimelodus ez da monofitikoa, 24 espezie inguru ditu; eta deribatu gabeko karaktereen set batek definitzen du. Pimelodus-en spp-en taxonomia oraindik ere pobreki ezagutzen da generoaren barruko eta kanpoko harreman filogenetiko gisa. Pimelodusen ohiko moduan sartutako espezie kopuru handia taxen aldagarritasun morfologiko handiarekin eta kolore-patroiekin lotzen da, eta horrek zailtasunak ematen ditu generoaren erabateko errebisio sistematikoa izateko.

Pimelodusen barruko erdiko talde bat diagnostikatu da Pimelodus maculatus, Pimelodus blochii, Pimelodus coprophagus, Pimelodus grosskopfii, Pimelodus jivaro, Pimelodus pictus eta beste batzuk sartzeko.

## Espezieak 
Genero honetan orain arte 33 espezie onartu dira:
* *Pimelodus absconditus* Azpelicueta, 1995
* *Pimelodus albicans* (Valenciennes, 1840) 
* *Pimelodus albofasciatus* Mees, 1974
* *Pimelodus altissimus* C. H. Eigenmann & Pearson, 1942
* *Pimelodus argenteus* Perugia, 1891 
* *Pimelodus atrobrunneus* Vidal & C. A. S. de Lucena, 1999 
* *Pimelodus blochii* Valenciennes, 1840 
* *Pimelodus britskii* Garavello & Shibatta, 2007
* *Pimelodus coprophagus* L. P. Schultz, 1944
* *Pimelodus fur* (Lütken, 1874)
* *Pimelodus garciabarrigai* Dahl, 1961
* *Pimelodus grosskopfii* Steindachner, 1879
* *Pimelodus halisodous* F. R. V. Ribeiro, C. A. S. de Lucena & P. H. F. Lucinda, 2008
* *Pimelodus jivaro* C. H. Eigenmann & Pearson, 1942
* *Pimelodus joannis* F. R. V. Ribeiro, C. A. S. de Lucena & P. H. F. Lucinda, 2008
* *Pimelodus luciae* M. S. Rocha & F. R. V. Ribeiro, 2010 
* *Pimelodus maculatus* Lacépède, 1803
* *Pimelodus microstoma* Steindachner, 1877
* *Pimelodus multicratifer* F. R. V. Ribeiro, C. A. S. de Lucena & Oyakawa, 2011 
* *Pimelodus mysteriosus* Azpelicueta, 1998
* *Pimelodus navarroi* L. P. Schultz, 1944
* *Pimelodus ornatus* Kner, 1858
* *Pimelodus ortmanni* Haseman, 1911
* *Pimelodus pantaneiro* Souza-Filho & Shibatta, 2007
* *Pimelodus paranaensis* Britski & Langeani, 1988
* *Pimelodus pictus* Steindachner, 1876 
* *Pimelodus pintado* Azpelicueta, Lundberg & Loureiro, 2008
* *Pimelodus platicirris* Borodin, 1927
* *Pimelodus pohli* F. R. V. Ribeiro & C. A. S. de Lucena, 2006
* *Pimelodus punctatus* (Meek & Hildebrand, 1913)
* *Pimelodus quadratus* P. H. F. Lucinda, F. R. V. Ribeiro & C. A. S. de Lucena, 2016 
* *Pimelodus stewarti* F. R. V. Ribeiro, C. A. S. de Lucena & P. H. F. Lucinda, 2008
* *Pimelodus tetramerus* F. R. V. Ribeiro & C. A. S. de Lucena, 2006

## Erreferentziak 
## Ikus, gainera 
* Pimelodidae

## Kanpo estekak
2022ko Ameriketako Estatu Batuetako senaturako hauteskundeak Alabaman

**2022ko Estatu Batuetako Senaturako hauteskundeak** 2022ko azaroaren 8an egin ziren, Alabamako Estatua ordezkatuko zuen Ameriketako Estatu Batuetako Senatuko kide bat aukeratzeko. Richard Shelby jarduneko senataria 1986an hautatu zuten lehen aldiz, eta 1992an berriz hautatu zuten Ameriketako Estatu Batuetako Alderdi Demokrata, 1994an Alderdi Errepublikarrera pasatu aurretik. Azken hauteskundeetan, 2016an, Ron Crumpton demokrata gainditu zuen % 64 aldeko boto lortuta. 2021eko otsailean, Shelbyk iragarri zuen ez zela berriz aurkeztuko zazpigarren agintaldi baterako, eta, ondorioz, Senatuko eserlekua libre geratu zen 1980tik lehen aldiz.

Brittek Alderdi Errepublikanoaren primarioetan lortutako garaipena Alabamako hautaketaren baliokidetzat hartu zen, estatu hori oso errepublikarra baita. Brittek hauteskunde orokorrak irabazi zituen eta estatuko historian lehen emakume senataria izan zen.

## Kanpo estekak
Azirina

ezkerrera|thumb|89x89px|2*H*-azirina

**Azirina** hiru begiko heteroziklo asegabea da begietako batean nitrogeno-atomoa duena. Azirinak bi isomero dauzka: batean lotura bikoitza karbono-atomoen artean eratzen da eta bestean karbonoaren eta nitrogenoaren artean. Lehenari 1*H*-azirina esaten zaio eta bigarrenari 2*H*-azirina. 1*H*-azirina ez egonkorra eta errez bihurtzen da bere tautomero 2*H*-azirina
 
Azirinaren deribatu ordezkatuek azirinen familia osatzen dute. Aziridinak bere analogo asegabeak dira. Azirinak oso erreaktiboak dira, baina familia honetako disidazirina konposatua aurkitu da *Dysidea fragilis* belakian.

## Sintesia 
2*H*-azirina normalean binilo-aziden termolisiz sintetizatzen da. Erreakzioaren bitarteko produktu gisa nitrenoa eratzen da. Halaber, 2*H*-azirina azidirinaren oxidazioz lor daiteke.
 486x486px

## Erreferentziak 
## Kanpo estekak
Amelia de la Torre

[thumb|260px|*Bodas de Sangre* antzezten. Ezkerretik hasita: Enrique Diosdado, Julia Pacheco, [Margarita Xirgu, Amelia de la Torre eta José Cañizares, Bartzelonako Principal Palacen 1935.11.22]]
**Amelia de la Torre**, jaiotzaz **Amelia Torre de la Fuente** (Illana, Guadalajara, 1905eko ekainaren 12a – Madril, 1987ko uztailaren 12a) guadalajarar aktorea izan zen.

## Ibilbidea 
### Antzerkia 
Antzerkian 1925ean egin zuen debuta, Margarita Xirguren Konpainian, eta hurrengo urteetan bertan jarraitu zuen; besteak beste, Federico García Lorcaren *Doña Rosita la soltera* (1935) estreinaldia nabarmendu zen. 1936an, Argentinarako biran hasi ziren, besteak beste, Lorcaren *Bodas de sangre* antzezteko, Josefina Díaz de Artigasekin.

Gerra Zibila hastean, Argentinan egon zen 1950 arte. Etapa horretan, Alejandro Casonaren *La dama del alba* (1944) eta Rafael Albertiren *El adefesio* (1944) estreinatu zituen Buenos Airesen. Han, gainera, Enrique Diosdado aktore alargunarekin ezkondu zen, Ana Diosdadoren aitarekin, une horretan urte gutxi zituenaren aitarekin. Elkarrekin osatu zuten beren Antzerki Konpainia, Espainiara itzuli zenean mantendu egin zena.

Hurrengo hamarkadetan zehar, Amelia de la Torre Espainiako eszenako dama handietako bat izan zen, *El jardín de los cerezos*, *Dulce pájaro de juventud*, *La viudita naviera* (1960), *Eloísa está debajo de un almendro* (1961), *La loca de Chaillot* (1962), Los verdes campos del Edén (1963) *El proceso del arzobispo Carranza* (1964), *El carrusel* (1964)  Victor Ruiz Iriarterena, *Primavera en la Plaza de París* (1968), *El okapi* (1972), *La muchacha sin retorno* (1974), *Siempre no es toda la vida* (1979), *La gata sobre el tejado de zinc* (1979), *El engañao* (1981) edo *Las amargas lágrimas de Petra von Kant* (1985).

### Zinema 
1938an estreinatu zen zineman, Argentinako *Bodas de sangre* filmearen bertsioan. Ez zuen berriro platoa zapaldu 1954ra arte, Leon Klimowskyren *El tren expreso* filmatu arte. Haren ondorengo ibilbide zinematografikoa, antzerki-ibilbidea ez bezala, ez zen bereziki nabarmena izan; Luis García Berlangaren *Plácido* (1961), César Fernández Ardavínen *La Celestina* (1969), Pedro Masóren *La miel* (1979) edo *La vaquilla* (1984) aipa daitezke, berriro ere Berlangarekin.

### Telebista 
Hala ere, telebistan presentzia handiagoa izan zuen TVEk garai hartan egiten zituen eremu dramatikoetan. Amelia de la Torrek Estudio 1 saioko antzezpen nabarmen batzuetan parte hartu zuen, hala nola *Eloisa está debajo de un almendro* (1973), Enrique Jardiel Poncela, Jacinto Benaventeren *La malquerida* (1977), Robert Thomasen *Ocho mujeres* (1980) edo Lauro Olmoren *La pechuga de la sardina* (1982).

*El señor Villanueva y su gente* (1979) komedian ere parte hartu zuen, Ismael Merlo eta Lola Herrerarekin batera, baita haren alabak, Ana Diosdadok idatzi eta protagonista interpretatutakoak *Anillos de oro* (1983) -  seriearen lehen atalean, Aurora Redondoren ahizpa interpretatuz - eta *Bigarren irakaskuntza* (1986).

## Lanak 
### Antzerkian 
### Zineman 
### Telebistan 
## Erreferentziak 
## Kanpo estekak
1999ko Kentuckyko gobernadore hauteskundeak

**1999ko Kentuckyko gobernadore hauteskundeak ** 1999ko azaroaren 2an izan ziren, Kentuckyko gobernadore posturako. Paul E. Patton gobernadore demokratak Peppy Martin hautagai errepublikanoa garaitu eta bigarren agintaldia lortu zuen. Lehen aldiz egin ziren hauteskundeak Kentuckyko Batzar Nagusiak 1992an agintaldien mugei buruzko legea aldatu zuenetik. Horri esker, Pattonek berriro aurkeztu ahal izan zuen hautagaitza. Virginia izan zen, hortik aurrera, bi aldiz jarraian gobernadore izateko hautagaitza debekatzen zuen estatu bakarra.

## Kanpo estekak
Riget

***Riget*** () daniar beldurrezko telesaila da, Lars von Trierrek Danmarks Radiorako sortua.

## Sinopsia 
Ospitale psikiatrikoa behinola urmael izandako gune baten gainean eraiki zuten; arropa garbitzaileak ibiltzen ziren bertan, behe laino artean, medikuek euren lekua hartu zuten arte. Iraganeko espirituek, ordea, arrasto sakona utzi zuten gune hartan, zientzialarien egunerokoa hankaz gora jartzeraino.

## Pertsonaiak 
* Ernst-Hugo Järegård - Stig Helmer 
* Kirsten Rolffes - Sigrid Drusse
* Holger Juul Hansen - Moesgaard
* Søren Pilmark - Krogshøj
* Ghita Nørby - Rigmor
* Baard Owe - Bondo
* Birgitte Raaberg - Judith
* Udo Kier - Aage Krüger / Little Brother

## Erreferentziak 
## Kanpo estekak
En thérapie

***En thérapie*** () frantziar telesail dramatikoa da, Éric Toledanok eta Olivier Nakachek Arterako sortua.

## Istorioa 
Estreinako atalek 2015eko Parisko atentatuak izan zituzten ardatz, eta berriek, COVID-19 pandemia. Abokatuak, psikologoak eta ezkutuko delituak dira protagonista bigarren denboraldian.

## Pertsonaiak 
## Erreferentziak 
## Kanpo estekak
2022ko Ameriketako Estatu Batuetako senaturako hauteskundeak Alaskan

**2022ko Estatu Batuetako Senaturako hauteskundeak** 2022ko azaroaren 8an egin ziren, Alaskako Estatua ordezkatuko zuen Ameriketako Estatu Batuetako Senatuko kide bat aukeratzeko. Lisa Murkowski senatari errepublikanoa laugarren agintaldirako aurkeztu zen berriro. Bere aurkari nagusia Kelly Tshibaka izan zen.

Murkowski 2002an izendatu zuen senatari bere aitak, Frank Murkowskik, 1981etik senatari izan zena, Alaskako gobernadore izendatu zuten arte. Murkowskik Senaturako hiru hauteskunde irabazi ditu ordutik, 2010eko hauteskundeetan write-in hautagaitzarako kanpaina bikaina barne, baina inoiz ez ditu irabazi botoen gehiengo absolutuarekin egindako hauteskundeak.

2020ko Alaskako hauteskundeetan boto-emaileek 2. Hauteskunde Neurria onartu ondoren, hauek izango dira Alaskan egingo diren AEBko Senaturako lehen hauteskundeak. Hautagai guztiak alderdikeriarik gabeko primarioetan aurkeztu ziren 2022ko abuztuaren 16an, eta lehen lau hautagaiak hauteskunde orokorretara pasatu ziren, non boto-emaileek botoa lehentasunaren arabera erabiliko duten. 2021eko martxoaren 16an, Alaskako Alderdi Errepublikanoak Murkowski zentsuratzearen alde bozkatu zuen, eta iragarri zuen hautagai errepublikano bat bilduko zuela 2022ko hauteskunde zikloan. Murkowskik alderdiaren ekimen batzuen aurka egin zuen, eta Donald Trumpen bigarren kargugabetze prozesuan zigorraren alde bozkatu zuen. Horren ondorioz, Donald Trump AEBko presidente ohiak haren aurkako kanpaina egiteko konpromisoa hartu zuen 2022an. Alaskako Alderdi Errepublikanoak eta Trumpek Tshibaka babestu zuten.

Murkowski eta Tshibakaz gain, Pat Chesbro demokrata eta Buzz Kelley errepublikanoa ere hauteskunde orokorretara pasatu ziren. Irailaren 13an, Kelleyk kanpaina bertan behera utzi eta Tshibakaren alde egin zuen.

## Kanpo estekak
Write-in hautagai

**Write-in hautagai** bat boto-txartelean izenez agertzen ez duen hautagai bat da, baina hautatua izatea bilatzen du, boto-emaileei haren aldeko botoa emateko eskatuz, boto-orrian bere izena fisikoki idatziz. Hauteskunde-lege batzuen arabera, hauteskundeak irabazi ahal izango ditu, baldin eta boto kopuru nahikoa lortzen badu idatziz, pertsona hori boto-orrian formalki sartuta balego bezala zenbatuta.

Hauteskunde-orrian ez dagoen izen bat idaztea Ameriketako Estatu Batuetako praktikatzat hartzen da. Hala ere, beste jurisdikzio batzuek praktika hori ahalbidetu dute. Estatu Batuetan, aldaketak daude hautagaiak idatziz arautzen dituzten legeetan, karguaren arabera (federala edo tokikoa) eta hautaketa lehen hauteskunde bat edo hauteskunde orokor bat den; praktika orokorra eremu huts bat egotea da, oharretik gertu dagoena, erabili daitekeena bertan izena jartzeko. AEBko bost estatutan ez dago hauteskundetan legeztaturik.

## Kanpo estekak
The English (telesaila)

***The English*** () britano-estatubatuar telesail dramatikoa da, Hugo Blickek BBC eta Amazon Prime Videorako sortua.

## Sinopsia 
AEB. 1890eko hamarkada. Emakume ingeles aberats bat herrialdera helduko da, mendeku gosez. Gizonezko bat jazarriko du, bere semearen heriotzaren arduraduna dela sinetsita. Bidean, armadatik kaleratu berri duten beste gizon bat ezagutuko du, eta ohartuko da oihartzun handiko istorio bat dutela komunean.

## Pertsonaiak 
## Erreferentziak 
## Kanpo estekak
2022ko Ameriketako Estatu Batuetako senaturako hauteskundeak Arkansasen

**2022ko Estatu Batuetako Senaturako hauteskundeak** 2022ko azaroaren 8an egin ziren, Arkansasko Estatua ordezkatuko zuen Ameriketako Estatu Batuetako Senatuko kide bat aukeratzeko. John Boozman senatari errepublikanoa 2010ean aukeratu zuten lehen aldiz, Blanche Lincoln presidente demokrata garaituz. Boozman bigarren agintaldi baterako hautatu zuten berriro 2016an, botoen % 59,8rekin, eta 2022an aurkeztu zen hirugarren agintaldi baterako. Arkansasko hauteskunde primarioak maiatzaren 24an izan ziren. Boozmanek errepublikanoen primarioak irabazi zituen botoen % 58 eskuratuta, eta Natalie James hautagai demokratari aurre egin zion hauteskunde orokorretan. Boozman berriro hautatu zuten.

## Kanpo estekak
2022ko Ameriketako Estatu Batuetako senaturako hauteskundeak Connecticuten

**2022ko Estatu Batuetako Senaturako hauteskundeak** 2022ko azaroaren 8an egin ziren, Connecticuteko Estatua ordezkatuko zuen Ameriketako Estatu Batuetako Senatuko kide bat aukeratzeko. 

Richard Blumenthal demokrata 2010ean aukeratu zuten lehen aldiz eserleku horretarako, botoen % 55,2 eskuratuta Linda McMahon errepublikanoari irabazita. Ondoren, 2016an berriz hautatu zuten, Dan Carter errepublikanoa garaituz % 63,2rekin. Blumenthal hirugarren agintaldirako aurkeztu zen berriro, eta 2022rako hautagaitza ziurtatu zuen. Leora Levy enpresariak 2022ko abuztuaren 9ko primarioak irabazi zituen. Blumenthalek irabazi zuen berrautaketa, Levy 14 punturen aldearekin garaituz. Hauteskundeak 2022ko Connecticuteko gobernadore hauteskundeekin batera izan zen.

## Kanpo estekak
Plus que jamais

***Plus que jamais*** 2022ko Emily Atef franko-alemaniar zinema zuzendariaren film dramatikoa da.

## Sinopsia 
Heleneri biriketako gaixotasun arraro bat diagnostikatu diote, eta, erantzun bila dabilela, Mister izeneko blogari norvegiar batekin egingo du topo. Hura ere larriki gaixorik dago, eta bere bizitza dokumentatzen du, argazkien bidez. Helene harekin jarriko da harremanetan, eta Norvegiara bidaiatuko du, bere bidea aurkitzeko asmoz.

## Aktoreak 
* Vicky Krieps : Hélène
* Gaspard Ulliel : Matthieu
* Bjørn Floberg : Mister

## Erreferentziak 
## Kanpo estekak
Disidazirina

thumb|361x361px|(R)-disidazirinaren egitura

**Disidazirina** konposatu organikoa da C19H33NO2 formulakoa azirinen familiakoa. Fusio-puntu txikiko solido zuria da.

(R)-Disidazirina estereoisomeroak *In vitro* kultiboetan *Candida albicans* onddo patogenoaren kontrako aktibitate handia erakutsi du. Halaber, ondesteko minbiziaren  HCT-116 zelulen kontrako jarduera sendoa duela ikusi da.

Naturan *Dysidea fragilis* belakian eta beste belaki batzuetan aurkitu da. Laborategian ere sintetizatu izan da.

## Erreferentziak 
## Kanpo estekak
Les Amandiers

***Les Amandiers*** 2022ko Valeria Bruni Tedeschi franko-italiar zinema zuzendariaren komedia dramatikoa da.

## Sinopsia 
Parisen 1980ko hamarkadaren amaiera da. Umorista talde gazte bat Patrice Chéreauk eta Pierre Romansek sortutako "Les Amandiers"en sartu da, prestigio handiko antzerki eskola bat. Haien karreraren eta bizitzaren lehen urratsak dira. Ikasi, antzeztu, beldurtu eta maitatu egingo dute; bizitza bete-betean biziko dute, baita lehen tragedia handiak ere.

## Aktoreak 
## Erreferentziak 
## Kanpo estekak
2022ko Ameriketako Estatu Batuetako senaturako hauteskundeak Floridan

**2022ko Estatu Batuetako Senaturako hauteskundeak** 2022ko azaroaren 8an egin ziren, Connecticuteko Estatua ordezkatuko zuen Ameriketako Estatu Batuetako Senatuko kide bat aukeratzeko. 

2010ean aukeratu zuten lehen aldiz Marco Rubio, George LeMieux senatari izendatuaren lekuan, eta iragarri zuen hirugarren agintaldirako aurkeztuko zela berriro. Errepublikanoen eta demokraten hauteskunde primarioak abuztuaren 23an egin ziren, azaroko hauteskundeetarako hautagaiak zehazteko. Rubiok errepublikanoen primarioak irabazi zituen oposiziorik gabe, eta Val Demings egungo diputatuak demokraten hautagaitza. Rubiok hauteskundeak irabazi zituen, eta Floridako historian hirugarren agintaldi baterako berrautaketa irabazi zuen lehen errepublikarra izan zen. 

## Kanpo estekak
Aziridina

**Aziridina** hiru begiko heteroziklo asea da (CH2)2NH formulakoa. Likido kolorge, toxiko eta lurrunkorra da. Bere deribatuek azidirinen familia osatzen duten eta interes handia duten botiken alorrean.

Aziridina Siegmund Gabriel kimikari alemaniarrak sintetizatu zuen lehen aldiz 1888an.

Azidridinaren eraztuna irekiaraziz polimerizatu egiten da eta polietilienimina adarkatuak sintetizatzeko usatzen da.

## Erreferentziak 
## Kanpo estekak
Ben Lexcen

**Ben Lexcen**, **Robert Clyde Miller** jaioa (Boggabri, Hegoaldeko Gales Berria, 1936ko martxoaren 19a - Manly, Hegoaldeko Gales Berria, 1988ko maiatzaren 1a) australiar nabigatzaile eta itsasontzien diseinatzailea izan zen.

Gurasoek abandonatu zuten haurtzaroan, eta hamalau urterekin eskola utzi zuen lokomotorren mekanika ikasteko. Hala ere, belaontziei buruz gehiago interesatu zen eta hamasei urterekin lehenengoa diseinatu zuen.

Diseinuen berrikuntzagatik nabarmendu zen. eta 1961ean bere ontzietako batek munduko txapelketa irabazi zuen. Wilson & Whitmore enpresa sortu zuen Craig Whitmore adiskidearekin, itsasontziak eta belak egiteko. 1972an Australiako bela taldean lehiatu zen 1072ko Udako Olinpiar Jokoetan.

Alan Bond enpresariak hainbat itsasontziren diseinua enkargatu zion. 1974ko Amerika Kopan lehiatzeko *Southern Cross*-en diseinuan parte hartu zuen, baita 1977ko *Australia*-n ere. 1980ko Kopan, aldatutako Australia ontziak Australiako taldearen hirugarren porrota jaso zuen.

1983ko erronkarako *Australia II* ontziarentzako gila hegodun bat diseinatu zuen. Australiako taldeak 4-3ko emaitzarekin irabazi zuen erronka. New Yorkeko Klub Nautikoaren lehen porrota izan zen txapelketaren historian.

Ben Lexcen bihotzekoak jota hil zen 52 urte zituela.
Pallone

300px|thumb|*Pallone col bracciale* modalitateko talde bat, XIX. mendearen erdialdean
***Pallone*** ( ahoskatua; ) Italiako eskualde guztietan jokatzen diren hainbat pilota-jokoren izena da, bere araudian alde gutxi dituztenak. XVI. mendearen erdialdetik 1910era arte, *pallone col bracciale* modalitateko jokalari italiarrak munduko atletarik aberatsenak eta ezagunenak ziren. Bere estadioak sferisterio dute izena eta laxoa jokatzeko erabiltzen duten plazen antzekoak ziren.

## Erreferentziak 
## Kanpo estekak
Sancho Estiguiz Ordúñez

**Sancho Estiguiz Ordúñez**, **Sancho Astegures** edo **Sancho Estiquiz** (IX. mendea) Durango eta Tabirako Jauna

## Biografia 
Toda Anderearekin ezkondu zen, Bizkaiko Jaunaren alabarik txikiena. Toda alaba erditzean hil egin zen, eta Sanchok San Pedro elizan egin zion enterrua. Durangoko Jauna izan zen IX. mendean. Padurako (Arrigorriaga) gudan bizkaitarren alde egin zuen eta han hil egin zen. Bere alaba, Dalda Estiguiz Jaun Zuriarekin ezkondu eta horrela Bizkaiko Jaurerria eta Durangokoa batu ziren.

### Hilobia 
Mitoaren arabera, Toda Anderearen gorpuzkiak eta Antsorenak Tabirako San Pedro elizan zeuden.

## Erreferentziak 
## Kanpo estekak
La Pelota Jai alai

**La Pelota Jai alai** edo **Palermo kaleko sferisterioa** Milango Brera auzoko kirol-estadioa da, Sempione parketik gertu dagoena. 1945ean eraikia, 1947 eta 1997 artean, bertan zesta punta partidak antolatzen zituzten. Berraikuntza lanak egin ondoren, 2001etik aurrera beste kiroletako ikuskizunak ere hartu ditu 1974an krisian izan ondoren, 1976an Salvatore Laino napolitar enpresaburuak erosi zuen. Honek Sabino Elizbururen laguntzarekin, euskal pilotari handiak eraman zituen.

1964ko *La vita agra* filmeko eszena baten agertu zen, Ugo Tognazzi eta Giovanna Ralliren parte-hartzea zuena.

## Erreferentziak 
## Kanpo estekak